A mida que a suya corrida abanzó y a suya tendenzia a recatiar funió lentamén por a edat, Messi empezó a dictar o suyo chuego en arias más profundas d'o campo, y se desarrolló como un d'os millors pasadors y organizadores de toz os tiempos. O suyo treballo sin pilota y as suyas responsabilidaz defensivas tamién disminuyioron a mida que a suya corrida progresó; en cubrir menos arias en o campo y conservar en cambio a suya enerchía pa aproveitar más airadas de velozidat, milloró a suya efectividad, movimiento y chuego posicional, amás d'evitar lesions musculars, tot y con chugar una gran cantidat de partius por temporada. Amás, tot y que yera propenso a lesionarse en a suya choventut, tamién milloró a suya récord en lesions en correr menos sin a pilota y en seguir una estricta dieta, rechimen d'entrenamiento y orario de suenio. Con a Selezión Archentina, Messi ha chugau tamién en cuantas posizions por o fren d'ataque; baixo cuantos entrenadors, ha chugau en a banda dreita, como un falso nueu, un debantero todoterreno, u un segundo debantero chunto a unatro compañero u en un rol más libre y creativo como un enganche u mediapunta dezaga d'os debanteros.